Genadegawes op Steroiedes - Harmonie Gemeente
Genadegawes op Steroiedes
Paulus het met skok kennis geneem van 'n kritiese situasie in die Korintiese gemeente. Hy het ingegryp en dadelik 'n klomp selfsugtige Christene op die werk van die Heilige Gees gewys. En hy stel die Heilige Gees aan hulle voor as Goddelike liggaamsbouer, jy lees dit veral in 1 Kor 12:14.
In Korinte het sommige gemeente lede begin dink hulle is die belangrikste en dat al die aandag daarom op hulle moes val. Die soeklig het weg van God geskuif. Op die ou end het dit gelei tot 'n liggaam wat in duisende stukke geskeur is met al die ledemate op verskillende hopies.
As deel van die Heilige Gees se liggaamsbou program om Sy kerk uit die intensiewe sorgeenheid te kry, deel Hy geskenke aan ons uit (1 Kor 12:1-11) Paulus noem hierdie geskenke Genadegawes.
Rocco Bosman van Rooyen gaan hierdie gedagte oor die Gees se Genadegawes mooi vir ons uitpak sodat ons dit goed kan verstaan.
1 KORINTIËRS 12:12 NLV "Die menslike liggaam het baie ledemate, maar hierdie baie ledemate vorm almal saam net een liggaam. So is dit ook met Christus se liggaam."
Die diens sal Sondag oggend van 06:30 op al ons platforms beskikbaar wees.
ONTHOU om aan te sluit by die platform van jou keuse om na die boodskappe te luister op; Spotify, Google Podcast, SoundCloud & Apple Podcast.